Halki
Halki (grčki: Χάλκη, talijanski: Calchi, turski: İncirli) je jedan od  otoka Arhipelaga Dodekanez u Egejskom moru u Grčkoj.

Geografija 
Halki je mali krševiti planinsko otok, koji leži udaljen svega 5 nautičkih milja zapadno od rta Monolitos na Rodosu, i 35 n.m. od glavne luke i grada Rodosa. Najviše brdo je Maistros visoko 593 metara, ali ima još dosta brda koja imaju više od 500 metara.

Ukupna površina otoka iznosi 28 km², okolo njega leži još nekoliko otočića, od kojih je najveći Alimia, pa zajedno sa njima Općina Halki (Dímos halki) ima površinu od 37.04 km².

Jedino naselje na otoku - Emporio od 478 stanovnika, je i administrativni centar. Ono leži u zaljevu na jugoistočnoj, obali okrenutoj prema Rodosu.

Historija 
Historija Halkija odvijala se u sjeni ostalih većih dodekaneških otoka, naročito Rodosa. Otok je naseljen još od prahistorije. Njegovo me potječe od riječi halki, a to je značilo ljubičasta boja. O njemu su pisali Tukidid i Strabon, prema grčkoj mitologiji, prvi naseljenici otoka bili su Titani, a nakon njih Pelazgi. Zatim tu su ga kolonizirali Karijci i Feničani, o čemu svjedoče arheološki nalazi. Za antike Halki je bio saveznik Atenskog polisa, što znači da je u to vrijeme bila potpuno autonoman.

Narednih vijekova Halki je dijelio prosperitet ali i propast Rodosa. Arapi su ovladali otokom u 7. vijeku, i držali ga pod svojom vlašću do 825. Od 1204. vlast na Halkijem drže naizmjence Venecijanci i Đenovežani koji su obnovili antičku akropolu i izgradili utvrda na vrhu otočića Alimia. Tokom 14. vijeka Venecijanci su dali otok kao feud porodici Asanti s otoka Ischia, koja je podigla zamak ispod ruševina antičke akropole. Od njega je danas vidljiv samo dio kog je obnovio malteški veliki majstor Pierre d'Aubusson (1476.-1530.), nakon katastrofalne venecijanske invazije. U njega se inače sklanjalo svo stanovništvo otoka, za čestih napada na otok.

Od 1523. Halkijom vlada Osmansko Carstvo. Otočani su sudjelovali u Grčkom ratu za nezavisnost - 1821., ali nisu pripali Grčkoj već Kraljevini Italiji - 1912. U tom periodu procvjetala je trgovina spužvama, pa je Halki zajedno sa Simijem, Kalimnosom i Megistijem postao jedan od centara spužvarstva.

Od znamenitosti Halki ima čak 360 kapelica i ostatke venecijanskog zamka, ispod kojeg leži Emporio.

Transport 
Halki je povezan brodskim linijama sa Rodosom, Tilosom, Nisirosom, Kosom i Kalimnosom.

Povezano 
 Dodekanez

Izvori

Vanjske veze 

 Halki (službene stranice)  

Otoci u Grčkoj
Dodekanez